stanford-oval/wikipedia huggingface dataset:
แกรนด์ดัชชีเวือทซ์บวร์ค
ประวัติศาสตร์

อันเป็นผลตามสนธิสัญญาลูว์เนวีลในปี ค.ศ. 1801 สังฆมณฑลเวิร์ซบูร์กถูกประกาศให้เป็นเขตปกครองฆราวาสในปี ค.ศ. 1803 และมอบให้กับรัฐผู้คัดเลือกบาวาเรีย ในปีเดียวกันนั้น เฟอร์ดินานด์ที่ 3 แกรนด์ดยุคแห่งตอสคานาอดีตแกรนด์ดยุคแห่งตอสคานาได้รับการชดเชยด้วยรัฐผู้คัดเลือกซัลทซ์บวร์คในสนธิสัญญาเพรสบวร์ก และเมื่อวันที่ 26 ธันวาคม ค.ศ. 1805 เฟอร์ดินานด์สูญเสียซัลทซ์บวร์คให้กับจักรวรรดิออสเตรีย แต่ได้รับการชดเชยด้วยดินแดนเวิร์ซบูร์ก โดยบาวาเรียต้องสละดินแดนดังกล่าวเพื่อแลกกับทีโรล
รัฐของเฟอร์ดินานด์เคยถูกเรียกสั้นๆว่า รัฐผู้คัดเลือกแห่งเวือทบวร์ค (Kurfürstentum Würzburg) ได้รับการยกระดับเป็นแกรนด์ดัชชีเมื่อวันที่ 6 สิงหาคม ค.ศ. 1806 ภายหลังการล่มสลายของจักรวรรดิโรมันอันศักดิ์สิทธิ์ และเข้าร่วมสมาพันธรัฐแห่งแม่น้ำไรน์เมื่อวันที่ 30 กันยายน ค.ศ. 1806 และได้รับเมืองชไวน์ฟวร์ทในปี ค.ศ. 1810
หลังจากที่นโปเลียนพ่ายแพ้ในยุทธการที่ไลพ์ซิช เฟอร์ดินานด์ได้ยกเลิกพันธมิตรกับจักรวรรดิฝรั่งเศสที่หนึ่ง ในวันที่ 26 ตุลาคม ค.ศ. 1813 ผ่านสนธิสัญญาออสเตรีย-บาวาเรีย เมื่อวันที่ 3 มิถุนายน ค.ศ. 1814 เฟอร์ดินานด์สูญเสียดินแดนในครอบครองให้กับราชอาณาจักรบาวาเรีย และแกรนด์ดัชชีก็ถูกยุบ เฟอร์ดินานด์ได้รับการคืนสถานะให้เป็นประมุขแกรนด์ดัชชีตอสคานาในการประชุมใหญ่แห่งเวียนนา สังฆมณฑลเวือทซ์บวร์คได้รับการสถาปนาขึ้นใหม่ในปี ค.ศ. 1821 แต่ไม่มีอำนาจทางโลก
สถาบันการอาชีวศึกษาภาคใต้ ๑

บทความหลัก: สถาบันการอาชีวศึกษา
| --- | --- |
ชื่อย่อ: สอต.๑ / VEIS 1
ประเภท: สถาบันอุดมศึกษาในกำกับสำนักงานคณะกรรมการการอาชีวศึกษา
สถาปนา: 13 มิถุนายน พ.ศ. 2555
นายกสภาฯ: นายอำนาจ เต็มสงสัย
อธิการบดี: ว่าที่ ร.ต.กิตติ บรรณโศภิษฐ์
ที่ตั้ง: 263 อาคาร 2 ชั้น 2 วิทยาลัยเทคนิคนครศรีธรรมราช ถนนราชดำเนิน ตำบลท่าวัง อำเภอเมือง จังหวัดนครศรีธรรมราช
วิทยาเขต:  การพาณิชย์นาวีนครศรีธรรมราช  การอาชีพนครศรีธรรมราช   เทคนิคชุมพร   เทคนิคทุ่งสง   เทคนิคนครศรีธรรมราช   เทคนิคพัทลุง   เทคนิคสิชล   เทคนิคสุราษฎร์ธานี   ศิลปหัตถกรรมนครศรีธรรมราช   อาชีวศึกษานครศรีธรรมราช   อาชีวศึกษาสุราษฎร์ธานี 
เว็บไซต์: www.veis1.ac.th
สถาบันการอาชีวศึกษาภาคใต้ ๑ (อังกฤษ: Institute of Vocational Education : Southern Region 1) เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของวิทยาลัยการอาชีพ วิทยาลัยเทคนิค วิทยาลัยเทคโนโลยีและอุตสาหกรรมการต่อเรือ วิทยาลัยศิลปหัตถกรรม และวิทยาลัยอาชีวศึกษาในกลุ่มจังหวัดภาคใต้ฝั่งอ่าวไทย ได้แก่ จังหวัดชุมพร จังหวัดนครศรีธรรมราช จังหวัดพัทลุง และจังหวัดสุราษฎร์ธานี เพื่อทำหน้าที่ผลิตปัญญาชนคนอาชีวศึกษาสู่ตลาดแรงงาน ซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรี (สายเทคโนโลยีหรือสายปฏิบัติการ) โดยมีศูนย์กลางตั้งอยู่ภายในวิทยาลัยเทคนิคนครศรีธรรมราช จังหวัดนครศรีธรรมราช
ประวัติ

สถาบันการอาชีวศึกษาภาคใต้ ๑ ก่อตั้งเมื่อวันที่ 13 มิถุนายน พ.ศ. 2555 โดยกระทรวงศึกษาธิการ ได้ประกาศกฎกระทรวง เรื่อง การรวมสถานศึกษาอาชีวศึกษาเพื่อจัดตั้งสถาบันการอาชีวศึกษา พ.ศ. 2555 ให้จัดตั้ง สถาบันการอาชีวศึกษาภาคใต้ ๑ ซึ่งรวมวิทยาลัยการอาชีพ วิทยาลัยเทคนิค วิทยาลัยเทคโนโลยีและอุตสาหกรรมการต่อเรือ วิทยาลัยศิลปหัตถกรรม และวิทยาลัยอาชีวศึกษาในกลุ่มจังหวัดภาคใต้ฝั่งอ่าวไทย จำนวน 4 จังหวัด ได้แก่ จังหวัดชุมพร จังหวัดนครศรีธรรมราช จังหวัดพัทลุง และจังหวัดสุราษฎร์ธานี ประกอบด้วย 11 วิทยาลัย ได้แก่ วิทยาลัยการอาชีพนครศรีธรรมราช วิทยาลัยเทคนิคชุมพร วิทยาลัยเทคนิคทุ่งสง วิทยาลัยเทคนิคนครศรีธรรมราช วิทยาลัยเทคนิคพัทลุง วิทยาลัยเทคนิคสิชล วิทยาลัยเทคนิคสุราษฎร์ธานี วิทยาลัยเทคโนโลยีและอุตสาหกรรมการต่อเรือนครศรีธรรมราช วิทยาลัยศิลปหัตถกรรมนครศรีธรรมราช วิทยาลัยอาชีวศึกษานครศรีธรรมราช และวิทยาลัยอาชีวศึกษาสุราษฎร์ธานี
ต่อมาเมื่อวันที่ 17 ตุลาคม พ.ศ. 2556 ได้มีการจัดตั้งส่วนราชการในสถาบันการอาชีวศึกษาภาคใต้ ๑ เพิ่มเติม ตามประกาศกระทรวงศึกษาธิการ เรื่อง การจัดตั้งส่วนราชการในสถาบันการอาชีวศึกษาภาคใต้ ๑ สังกัดสํานักงานคณะกรรมการการอาชีวศึกษา จำนวน 5 ส่วนราชการ ได้แก่ สํานักงานผู้อํานวยการสถาบัน สํานักพัฒนายุทธศาสตร์และความร่วมมืออาชีวศึกษา สํานักพัฒนากิจการนักศึกษาและกิจการพิเศษ ศูนย์วิจัยและพัฒนาการอาชีวศึกษา และอาชีวศึกษาบัณฑิต
ปัจจุบัน สถาบันการอาชีวศึกษาภาคใต้ ๑ ได้เปิดทำการสอนในระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรี (สายเทคโนโลยีหรือสายปฏิบัติการ) โดยมีศูนย์กลางการบริหารตั้งอยู่ภายในวิทยาลัยเทคนิคนครศรีธรรมราช จังหวัดนครศรีธรรมราช
การบริหาร > นายกสภา

| ทำเนียบนายกสภาสถาบันการอาชีวศึกษาภาคใต้ ๑> ลำดับ | ทำเนียบนายกสภาสถาบันการอาชีวศึกษาภาคใต้ ๑> รายนาม | ทำเนียบนายกสภาสถาบันการอาชีวศึกษาภาคใต้ ๑> วาระการดำรงตำแหน่ง | ทำเนียบนายกสภาสถาบันการอาชีวศึกษาภาคใต้ ๑> หมายเหตุ |
| --- | --- | --- | --- |
| 1. | นายอำนาจ เต็มสงสัย | 18 มีนาคม พ.ศ. 2556 – 22 ธันวาคม พ.ศ. 2564 |  |
| 2. | ผศ.ประยูร เชี่ยววัฒนา | 22 ธันวาคม พ.ศ. 2564 - ปัจจุบัน |  |
การบริหาร > ผู้อำนวยการ

| ทำเนียบผู้อำนวยการสถาบันการอาชีวศึกษาภาคใต้ ๑> ลำดับ | ทำเนียบผู้อำนวยการสถาบันการอาชีวศึกษาภาคใต้ ๑> รายนาม | ทำเนียบผู้อำนวยการสถาบันการอาชีวศึกษาภาคใต้ ๑> วาระการดำรงตำแหน่ง | ทำเนียบผู้อำนวยการสถาบันการอาชีวศึกษาภาคใต้ ๑> วาระการดำรงตำแหน่ง | ทำเนียบผู้อำนวยการสถาบันการอาชีวศึกษาภาคใต้ ๑> หมายเหตุ |
| --- | --- | --- | --- | --- |
| 1. | นายพฒศ์ศิวพิศ โนรี | พ.ศ. 2555 | พ.ศ. 2558 |  |
| 2. | นายภักดี ธุระเจน | พ.ศ. 2558 | 10 พฤศจิกายน พ.ศ. 2562 |  |
| 3. | นายประชา ฤทธิผล | 11 พฤศจิกายน พ.ศ. 2562 | 15 มีนาคม พ.ศ. 2563 | รักษาการ |
| 4. | ว่าที่ ร.ต.กิตติ บรรณโศภิษฐ์ | 16 มีนาคม พ.ศ. 2563 | 24 มิถุนายน พ.ศ. 2563 | รักษาการ |
| 4. | ว่าที่ ร.ต.กิตติ บรรณโศภิษฐ์ | 25 มิถุนายน พ.ศ. 2563 | 24 มิถุนายน พ.ศ. 2567 |  |
| 5. | นายอดิศัย ทองธวัช | 11 พฤศจิกายน พ.ศ. 2567 | ปัจจุบัน | รักษาการ |
การศึกษา

สถาบันการอาชีวศึกษาภาคใต้ ๑ ประกอบด้วย 5 ส่วนราชการ 6 สาขาวิชา และ 11 วิทยาลัย ดังนี้
การศึกษา > ส่วนราชการ

| --- | --- |
 สํานักงานผู้อํานวยการสถาบัน  สํานักพัฒนายุทธศาสตร์และความร่วมมืออาชีวศึกษา  สํานักพัฒนากิจการนักศึกษาและกิจการพิเศษ:  ศูนย์วิจัยและพัฒนาการอาชีวศึกษา  อาชีวศึกษาบัณฑิต
การศึกษา > สาขาวิชา

| --- | --- |
 สาขาวิชาการบัญชี  สาขาวิชาเทคโนโลยีเครื่องกลเรือ  สาขาวิชาเทคโนโลยีไฟฟ้า:  สาขาวิชาเทคโนโลยียาง  สาขาวิชาเทคโนโลยียานยนต์  สาขาวิชาเทคโนโลยีอิเล็กทรอนิกส์
การศึกษา > วิทยาลัย

| --- | --- |
 วิทยาลัยการพาณิชย์นาวีนครศรีธรรมราช  วิทยาลัยการอาชีพนครศรีธรรมราช  วิทยาลัยเทคนิคชุมพร  วิทยาลัยเทคนิคทุ่งสง  วิทยาลัยเทคนิคนครศรีธรรมราช  วิทยาลัยเทคนิคพัทลุง:  วิทยาลัยเทคนิคสิชล  วิทยาลัยเทคนิคสุราษฎร์ธานี  วิทยาลัยศิลปหัตถกรรมนครศรีธรรมราช  วิทยาลัยอาชีวศึกษานครศรีธรรมราช  วิทยาลัยอาชีวศึกษาสุราษฎร์ธานี
พื้นที่สถาบัน

สถาบันการอาชีวศึกษาภาคใต้ ๑ ประกอบด้วย 4 พื้นที่ และ 11 วิทยาลัย ดังนี้
พื้นที่จังหวัดชุมพร
วิทยาลัยเทคนิคชุมพร ตั้งอยู่เลขที่ 138 หมู่ที่ 8 ตำบลนาชะอัง อำเภอเมืองชุมพร จังหวัดชุมพร 86000
พื้นที่จังหวัดนครศรีธรรมราช
วิทยาลัยการพาณิชย์นาวีนครศรีธรรมราช ตั้งอยู่เลขที่ 147 หมู่ที่ 4 ตำบลปากพนังฝั่งตะวันตก อำเภอปากพนัง จังหวัดนครศรีธรรมราช 80370
วิทยาลัยการอาชีพนครศรีธรรมราช ตั้งอยู่เลขที่ 157 หมู่ที่ 3 ตำบลนาสาร อำเภอพระพรหม จังหวัดนครศรีธรรมราช 80000
วิทยาลัยเทคนิคทุ่งสง ตั้งอยู่เลขที่ 119 หมู่ที่ 7 ตำบลหนองหงส์ อำเภอทุ่งสง จังหวัดนครศรีธรรมราช 80110
วิทยาลัยเทคนิคนครศรีธรรมราช ตั้งอยู่เลขที่ 263 ถนนราชดำเนิน ตำบลท่าวัง อำเภอเมืองนครศรีธรรมราช จังหวัดนครศรีธรรมราช 80000
วิทยาลัยเทคนิคสิชล ตั้งอยู่เลขที่ 44 หมู่ที่ 5 ตำบลทุ่งปรัง อำเภอสิชล จังหวัดนครศรีธรรมราช 80120
วิทยาลัยศิลปหัตถกรรมนครศรีธรรมราช ตั้งอยู่เลขที่ 6 ถนนราชดำเนิน ตำบลในเมือง อำเภอเมืองนครศรีธรรมราช จังหวัดนครศรีธรรมราช 80000
วิทยาลัยอาชีวศึกษานครศรีธรรมราช ตั้งอยู่เลขที่ 1076 ถนนราชดำเนิน ตำบลคลัง อำเภอเมืองนครศรีธรรมราช จังหวัดนครศรีธรรมราช 80000
พื้นที่จังหวัดพัทลุง
วิทยาลัยเทคนิคพัทลุง ตั้งอยู่เลขที่ 248 ถนนราเมศวร์ ตำบลคูหาสวรรค์ อำเภอเมืองพัทลุง จังหวัดพัทลุง 93000
พื้นที่จังหวัดสุราษฎร์ธานี
วิทยาลัยเทคนิคสุราษฎร์ธานี ตั้งอยู่เลขที่ 143 ถนนดอนนก ตำบลตลาด อำเภอเมืองสุราษฎร์ธานี จังหวัดสุราษฎร์ธานี 84000
วิทยาลัยอาชีวศึกษาสุราษฎร์ธานี ตั้งอยู่เลขที่ 456/3 ถนนตลาดใหม่ ตำบลตลาด อำเภอเมืองสุราษฎร์ธานี จังหวัดสุราษฎร์ธานี 84000
แหล่งข้อมูลอื่น

เว็บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว็บไซต์สถาบันการอาชีวศึกษาภาคใต้ ๑ เก็บถาวร 2018-01-04 ที่ เวย์แบ็กแมชชีน
ที-ป็อปสเตจ

| ที-ป็อปสเตจ |
| --- | --- |
เป็นที่รู้จักกันในชื่อ: ที-ป็อปสเตจโชว์
ประเภท: เพลง รายการบันเทิง รายการจัดอันดับเพลง
พิธีกร: ธีรตี บุตรดีหงษ์ ศุภพงษ์ อุดมแก้วกาญจนา
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 2
จำนวนตอน: 136 (ณ วันที่ 20 กุมภาพันธ์ 2568 (2568-02-20)) 
การผลิต
สถานที่ถ่ายทำ: เวิร์คพอยท์สตูดิโอ
กล้อง: หลายมุมกล้อง
ความยาวตอน: 60 นาที
บริษัทผู้ผลิต: เวิร์คพอยท์ เอ็นเทอร์เทนเมนท์ ทีป๊อป อินคอร์ปอเรชั่น
ออกอากาศ
เครือข่าย: ช่องเวิร์คพอยท์
ออกอากาศ: 8 กุมภาพันธ์ 2564 (2564-02-08) – ปัจจุบัน
เรต: 
ที-ป็อปสเตจ (อังกฤษ: T-POP Stage) หรือ ที-ป็อปสเตจโชว์ (อังกฤษ: T-POP Stage Show) เป็นรายการเพลงไทยที่ออกอากาศทางช่องเวิร์คพอยท์ ออกอากาศทุกวันพฤหัสบดี เวลา 21.45 น. (เวลามาตรฐานไทย) เพื่อส่งเสริมและผลักดันเพลงทีป็อปให้เป็นรู้จักในระดับโลก โดยรายการจะมอบถ้วยรางวัลสำหรับเพลงหรือศิลปินที่ได้รับคะแนนสูงสุดในแต่ละสัปดาห์ ผลิตรายการโดยเวิร์คพอยท์ เอ็นเทอร์เทนเมนท์ ออกอากาศทางช่องเวิร์คพอยท์ โดยออกอากาศครั้งแรกเมื่อวันที่ 8 กุมภาพันธ์ พ.ศ. 2564 ก่อนจะมีการเปลี่ยนวันและเวลาออกอากาศอีก 3 ครั้ง ปัจจุบันดำเนินรายการโดย จูน - ธีรตี บุตรดีหงษ์ และเซ้นต์ - ศุภพงษ์ อุดมแก้วกาญจนา
ประวัติ

รายการที-ป็อปสเตจโชว์ มีชื่อเดิมว่า "ที-ป็อปสเตจ" โดยได้เปิดเพจเฟซบุ๊กในวันที่ 10 ธันวาคม พ.ศ. 2563 ภายใต้ชื่อ "ที-ป็อปสเตจ" ก่อนที่จะปล่อยตัวอย่างแรกในวันที่ 6 มกราคม พ.ศ. 2564 ต่อมาในวันที่ 1 กุมภาพันธ์ ปีเดียวกันได้ประกาศพิธีกรคู่แรกคือ จูน - ธีรตี บุตรดีหงษ์ และมิว - ศุภศิษฏ์ จงชีวีวัฒน์ รายการออกอากาศทุกวันจันทร์ 21:30 น. เริ่มตอนแรก 8 กุมภาพันธ์ พ.ศ. 2564 โดยระหว่างวันที่ 12 เมษายน – 17 พฤษภาคม ได้จัดทำรายการตอนพิเศษ "สเปเชียล ซัมเมอร์" โดยเป็นการรวบรวมศิลปินที่เคยทำการแสดงในรายการนำมาออกอากาศอีกครั้ง และระหว่างวันที่ 24 พฤษภาคม – 28 มิถุนายน ได้นำตอนเก่ามาออกอากาศอีกครั้ง เนื่องจากสถานการณ์โควิด-19 โดยกลับมาออกอากาศตอนใหม่อีกครั้งในเดือนกรกฎาคม และเปลี่ยนพิธีกรฝ่ายชายเป็นเซนต์ - ศุภพงษ์ อุดมแก้วกาญจนา แต่สุดท้ายด้วยสถานการณ์ดังกล่าวรายการก็ได้ประกาศยุติการออกอากาศในวันที่ 26 กรกฎาคม
ทว่ายุติการออกอากาศไปเพียง 1 เดือน รายการก็กลับมาออกอากาศอีกครั้งในชื่อ "ที-ป็อปสเตจโชว์" ตั้งแต่วันที่ 4 กันยายน โดยขยับมาออกอากาศทุกวันเสาร์ เวลา 21:30 น. และเปิดตัวแอปพลิเคชัน "ที-ป็อป" เพื่อใช้โหวตที-ป็อปวีกลีชาร์ต และติดตามข่าวสารของศิลปินต่าง ๆ และยุติการออกอากาศอีกครั้งในวันที่ 26 พฤศจิกายน เพื่อปรับเปลี่ยนรูปแบบรายการในต้นปี พ.ศ. 2566 และปรับเวลาการออกอากาศเป็นทุกวันศุกร์สุดท้ายของเดือนแทน เริ่มตั้งแต่วันที่ 27 มกราคม พ.ศ. 2566 โดยหลังจากรายการได้ใช้รูปแบบการออกอากาศนี้นาน 1 ปี ในวันที่ 4 มกราคม พ.ศ. 2567 จึงมีการปรับให้กลับมาออกอากาศทุกสัปดาห์อีกครั้ง และเปลี่ยนเป็นออกอากาศทุกวันพฤหัสบดี เวลา 21.45 น. แทน และกลับมาใช้ชื่อ "ที-ป็อปสเตจ" อีกครั้งตั้งแต่วันที่ 6 กุมภาพันธ์ พ.ศ. 2568 จนถึงปัจจุบัน
การจัดอันดับเพลง

เดิมการจัดอันดับชาร์ตเพลง "ที-ป็อปท็อปชาร์ต" มีเงื่อนไขดังนี้
เพลงในชาร์ตต้องไม่เป็นเพลงประกอบภาพยนตร์ ละคร ซีรีส์ โฆษณา และซิตคอม
เพลงหนึ่งจะมีระยะเวลาอยู่ในชาร์ตนาน 4 สัปดาห์ และปรับชาร์ตทุกสัปดาห์
การคิดคะแนนเพื่อจัดอันดับเพลง คิดเป็นคะแนนรวมของแต่ละสัปดาห์ โดยแบ่งน้ำหนักคะแนนออกเป็น 100% ตามสัดส่วน
ปัจจุบันการจัดอันดับชาร์ตเพลง "ที-ป็อปวีกลีชาร์ต" มีเงื่อนไขดังนี้
เพลงหนึ่งจะมีระยะเวลาอยู่ในชาร์ตนาน 4 สัปดาห์ และปรับชาร์ตทุกสัปดาห์
การคิดคะแนนเพื่อจัดอันดับเพลง คิดเป็นคะแนนรวมของแต่ละสัปดาห์ โดยแบ่งน้ำหนักคะแนนออกเป็น 100% ตามสัดส่วน และกำหนดคะแนนเต็มคือ โหวต 10,000 คะแนน บริการสตรีมเพลง 10,000 คะแนน และยอดชมมิวสิกวิดีโอ 20,000 คะแนน
| ระยะเวลาที่ใช้ | ระบบคะแนน |
| --- | --- |
8 – 22 กุมภาพันธ์ พ.ศ. 2564: ยอดชมมิวสิกวิดีโอ (50%), เฟซบุ๊กโพล (35%), บริการสตรีมเพลง (สปอทิฟาย) (15%)
27 กุมภาพันธ์ – 2 สิงหาคม พ.ศ. 2564: ยอดชมมิวสิกวิดีโอ (60%), เฟซบุ๊กโพล (20%), บริการสตรีมเพลง (สปอทิฟาย) (20%)
26 สิงหาคม พ.ศ. 2564 – ปัจจุบัน: ยอดชมมิวสิกวิดีโอ (50%), โหวต (25%), บริการสตรีมเพลง (สปอทิฟาย) (25%)
การจัดอันดับเพลง > ถ้วยรางวัลจากการจัดอันดับเพลง

ถ้วยรางวัลเพลงประจำสัปดาห์ (Music Of The Week) ถ้วยรางวัลสำหรับเพลงหรือศิลปินที่ได้รับคะแนนสูงสุดในแต่ละสัปดาห์
ถ้วยรางวัลศิลปินหน้าใหม่ประจำสัปดาห์ (Rookie Of The Week) ถ้วยรางวัลสำหรับศิลปินหน้าใหม่ (ROOKIE) ที่เพิ่งปล่อยเพลงเป็นเพลงแรก โดยยึดจากลำดับที่ดีที่สุด ของศิลปินหน้าใหม่ทั้งหมด
ถ้วยรางวัลสำหรับเพลงประกอบประจำสัปดาห์ (OST. Of The Week) ถ้วยรางวัลสำหรับเพลงประกอบ (Original Soundtrack) โดยยึดจากลำดับที่ดีที่สุด ของเพลงประกอบทั้งหมด และติดใน 10 อันดับแรก ต่อมาได้เพิ่มเติมเงื่อนไขว่าจะไม่สามารถรับรางวัลเพลงประจำสัปดาห์ได้
ผู้ดำเนินรายการ > ที-ป็อปสเตจ > ผู้ดำเนินรายการหลัก

ธีรตี บุตรดีหงษ์ (8 กุมภาพันธ์ – 26 กรกฎาคม พ.ศ. 2564)
ศุภศิษฏ์ จงชีวีวัฒน์ (8 กุมภาพันธ์ – 5 เมษายน พ.ศ. 2564)
ศุภพงษ์ อุดมแก้วกาญจนา  (5 – 26 กรกฎาคม พ.ศ. 2564)
ผู้ดำเนินรายการ > ที-ป็อปสเตจโชว์ > ผู้ดำเนินรายการหลัก

ธีรตี บุตรดีหงษ์ (4 กันยายน พ.ศ. 2564 – ปัจจุบัน)
ศุภพงษ์ อุดมแก้วกาญจนา  (4 กันยายน พ.ศ. 2564 - ปัจจุบัน)
ผู้ดำเนินรายการ > ที-ป็อปสเตจโชว์ > ผู้ดำเนินรายการพิเศษ

ทัชชกร บุญลัภยานันท์ (8 มกราคม, 3 กันยายน พ.ศ. 2565, 25 มกราคม และ 22 กุมภาพันธ์ พ.ศ. 2567)
ณัฐภัสสร สิมะเสถียร (26 มีนาคม - 23 เมษายน, 9 - 30 กรกฎาคม, 10 และ 24 กันยายน พ.ศ. 2565, 11 และ 18 เมษายน พ.ศ. 2567)
พงศ์ทิวัตถ์ ตั้งวันเจริญ (28 พฤษภาคม และ 26 พฤศจิกายน พ.ศ. 2565)
พิทวัส พฤกษกิจ (โต้ง Twopee) (4 มิถุนายน, 2 กรกฎาคม และ 27 สิงหาคม พ.ศ. 2565)
ณดล ล้ำประเสริฐ (11 มกราคม, 8 กุมภาพันธ์, 14 และ 28 มีนาคม พ.ศ. 2567)
วศิน อัศวนฤนาท (14, 28 มีนาคม, 25 เมษายน และ 2 พฤษภาคม พ.ศ. 2567)
ณัฐทิชา จันทรวารีเลขา (ฟ้อนด์ QRRA) (5 ธันวาคม พ.ศ. 2567)
นิพพิชฌาน์ พิพิธเดชา (ปาเอญ่า QRRA) (9 มกราคม พ.ศ. 2568)
รายชื่อผู้ที่ได้รับรางวัลประจำสัปดาห์

| --- | --- |
: ชนะ 4 สัปดาห์
: คะแนนสูงสุดของปี
: ไม่มีการประกาศรางวัล
รายชื่อผู้ที่ได้รับรางวัลประจำสัปดาห์ > พ.ศ. 2567

รายชื่อผู้ชนะ ที-ป็อปวีกลีชาร์ต (ที-ป็อปสเตจโชว์)
รายชื่อผู้ที่ได้รับรางวัลประจำสัปดาห์ > พ.ศ. 2568

รายชื่อผู้ชนะ ที-ป็อปวีกลีชาร์ต (ที-ป็อปสเตจ)
| ตอน | สัปดาห์ | วันที่ | เพลง> ศิลปิน | เพลง | เพลง> คะแนน | ศิลปินหน้าใหม่> ศิลปิน | ศิลปินหน้าใหม่> เพลง | ศิลปินหน้าใหม่> คะแนน | เพลงประกอบ> ศิลปิน | เพลงประกอบ> เพลง | เพลงประกอบ> คะแนน |
| --- | --- | --- | --- | --- | --- | --- | --- | --- | --- | --- | --- |
| 129 | 53 | 2 มกราคม | WanMai | "เป็นไปได้ไหม" | 28,414 | ซี พฤกษ์ | "SUPER SECRET" | 16,798 | MARCKRIS BUS | "กี่หมื่นครั้งที่ตกหลุมรักคนเดิม (Fall And Fall In Love)" ประกอบ กี่หมื่นฟ้า Your Sky Series | 5,745 |
| 130 | 1 | 9 มกราคม | WanMai | "เป็นไปได้ไหม" | 30,079 | PROJECT JASP.ER | "แรงอีกนิด (SADISTIC)" | 9,029 | MARCKRIS BUS | "กี่หมื่นครั้งที่ตกหลุมรักคนเดิม (Fall And Fall In Love)" ประกอบ กี่หมื่นฟ้า Your Sky Series | 8,606 |
| 131 | 2 | 16 มกราคม | LOMOSONIC | "ถ้าหากฉันรู้ว่ามันจะเจ็บ (ALT. ENDING)" | 22,401 | PROJECT JASP.ER | "แรงอีกนิด (SADISTIC)" | 12,816 | BOSS CKM, NOEUL NUTTARAT | "คนละกาลเวลาเดียวกัน" ประกอบ The boy next world series | 16,376 |
| 132 | 3 | 23 มกราคม | พีพี กฤษฏ์ | "Oopsy Daisy" | 27,316 | PROJECT JASP.ER | "แรงอีกนิด (SADISTIC)" | 5,591 | ไม่มีเพลงใดเข้าเงื่อนไข | ไม่มีเพลงใดเข้าเงื่อนไข | ไม่มีเพลงใดเข้าเงื่อนไข |
| 133 | 4 | 30 มกราคม | พีพี กฤษฏ์ | "Oopsy Daisy" | 22,860 | DMD Gen4 | "PERFECT MATCH" | 809 | NOEUL NUTTARAT | "คนที่ฉันไม่รู้ว่าใคร" ประกอบ The boy next world series | 5,077 |
| 134 | 5 | 6 กุมภาพันธ์ | LITTLE JOHN | "สุดแต่ใจจะไขว่คว้า" | 26,831 | SERTIST x Marr team | "สายตาของผมจะมองแค่คุณคนเดียว" | 914 | BUS | "กั๊ก (No-status Status)" ประกอบ GELBOYS สถานะกั๊กใจ | 15,688 |
| 135 | 6 | 13 กุมภาพันธ์ | LITTLE JOHN | "สุดแต่ใจจะไขว่คว้า" | 25,392 | อแมนด้า ออบดัม | "EYES ON ME" | 2,071 | BUS | "กั๊ก (No-status Status)" ประกอบ GELBOYS สถานะกั๊กใจ | 9,692 |
| 136 | 7 | 20 กุมภาพันธ์ | กอล์ฟ ฟักกลิ้งฮีโร่ ft. ก้านตอง ทุ่งเงิน x Saran | "กุหลาบ" | 22,091 | เบ็คกี้ รีเบคก้า | "PANTONE" | 5,990 | BUS | "กั๊ก (No-status Status)" ประกอบ GELBOYS สถานะกั๊กใจ | 7,246 |
| 137 | 8 | 27 กุมภาพันธ์ | กอล์ฟ ฟักกลิ้งฮีโร่ ft. ก้านตอง ทุ่งเงิน x Saran | "กุหลาบ" | 23,638 | เบ็คกี้ รีเบคก้า | "PANTONE" | 10,440 | BUS | "กั๊ก (No-status Status)" ประกอบ GELBOYS สถานะกั๊กใจ | 5,482 |
| 138 | 9 | 6 มีนาคม | กอล์ฟ ฟักกลิ้งฮีโร่ ft. ก้านตอง ทุ่งเงิน x Saran | "กุหลาบ" | 25,719 | เบ็คกี้ รีเบคก้า | "PANTONE" | 4,096 | ไม่มีเพลงใดเข้าเงื่อนไข | ไม่มีเพลงใดเข้าเงื่อนไข | ไม่มีเพลงใดเข้าเงื่อนไข |
| 139 | 10 | 13 มีนาคม | กอล์ฟ ฟักกลิ้งฮีโร่ ft. ก้านตอง ทุ่งเงิน x Saran | "กุหลาบ" | 30,106 | เบ็คกี้ รีเบคก้า | "PANTONE" | 5,266 | พีพี กฤษฏ์ และ มิลลิ | "ตื่น (Wake Up Call)" ประกอบ ซองแดงแต่งผี | 11,894 |
อันดับความสำเร็จของศิลปิน > ตลอดกาล

10 อันดับผู้ชนะสูงสุด
| อันดับ | ศิลปิน | จำนวน (ครั้ง) |
| --- | --- | --- |
| 1 | พีพี กฤษฏ์ | 12 |
| 2 | มิว ศุภศิษฏ์ | 10 |
| 2 | บิวกิ้น | 10 |
| 3 | เอฟ. ฮีโร่ | 9 |
| 4 | สไปร์ท | 8 |
| 6 | นนท์ ธนนท์ | 4 |
| 7 | พีฮอต | 3 |
| 7 | อิลสลิก | 3 |
| 7 | เปเปอร์ เพลน | 3 |
| 7 | โจอี้ ภูวศิษฐ์ | 3 |
| 7 | โบกี้ไลอ้อน | 3 |
| 7 | พร็อกซี | 3 |
| 7 | แองจี้ | 3 |
10 อันดับผู้ชนะติดต่อกัน 4 สัปดาห์สูงสุด
| อันดับ | ศิลปิน | จำนวน (เพลง) |
| --- | --- | --- |
| 1 | สไปร์ท | 2 |
| 2 | เอฟ. ฮีโร่ | 1 |
| 2 | มิว ศุภศิษฏ์ | 1 |
| 2 | พีพี กฤษฏ์ | 1 |
| อันดับ | ศิลปิน | เพลง | คะแนน | วันที่ประกาศ |
| --- | --- | --- | --- | --- |
| 1 | เอฟ. ฮีโร่ ร่วมกับ มิลลิ และ ชางบิน | "Mirror Mirror" | 40,000.00 | 6 พฤศจิกายน 2564 |
| 1 | เอฟ. ฮีโร่ ร่วมกับ มิลลิ และ ชางบิน | "Mirror Mirror" | 40,000.00 | 14 พฤศจิกายน 2564 |
| 1 | พีพี กฤษฏ์ | "FIRE BOY" | 40,000.00 | 3 ธันวาคม 2565 |
| 4 | มิว ศุภศิษฏ์ ร่วมกับ แซม คิม | "Before 4:30 (She Said...)" | 38,545.44 | 8 มกราคม 2565 |
| 5 | พร็อกซี | "คนไม่คุย (Silent Mode)" | 36,539.81 | 17 กันยายน 2565 |
| 6 | พีพี กฤษฏ์ | "FIRE BOY" | 35,719.07 | 26 พฤศจิกายน 2565 |
| 7 | พีพี กฤษฏ์ | "It's Okay Not To Be Alright" | 35,163.76 | 4 กันยายน 2564 |
| 8 | ทรินิตี้ | "LIFE AIN'T OVER" | 32,854.25 | 18 ธันวาคม 2564 |
| 9 | เอฟ. ฮีโร่ ร่วมกับ ย็องแจ และ เดอะทอยส์ | "IRREPLACEABLE" | 30,352.67 | 3 กันยายน 2565 |
| 10 | เอฟ. ฮีโร่ ร่วมกับ มิลลิ และ ชางบิน | "Mirror Mirror" | 30,325.87 | 20 พฤศจิกายน 2564 |
| อันดับ | ศิลปิน | เพลง | คะแนน | วันที่ประกาศ |
| --- | --- | --- | --- | --- |
| 1 | พีพี กฤษฏ์ | "It's Okay Not To Be Alright" | 35,163.76 | 4 กันยายน 2564 |
| 2 | คิน | "อยู่คนเดียวมันเหงา" | 20,542.76 | 5 มีนาคม 2565 |
| 3 | แองจี้ | "I'm in Luv" | 20,203.92 | 15 ตุลาคม 2565 |
| 4 | แองจี้ | "I'm in Luv" | 20,175.46 | 8 ตุลาคม 2565 |
| 5 | แองจี้ | "I'm in Luv" | 20,094.59 | 22 ตุลาคม 2565 |
| 6 | พีพี กฤษฏ์ | "It's Okay Not To Be Alright" | 20,056.47 | 11 กันยายน 2564 |
| 7 | อูน เดอะชนิสรา | "เฮอร์ไมโอน้อง (Hermionong)" | 18,673.41 | 23 กรกฎาคม 2565 |
| 8 | ลาซวัน | "TASTE ME" | 17,656.40 | 7 พฤษภาคม 2565 |
| 9 | ลาซวัน | "TASTE ME" | 17,574.90 | 23 เมษายน 2565 |
| 10 | ลาซวัน | "TASTE ME" | 16,674.61 | 16 เมษายน 2565 |
อันดับความสำเร็จของศิลปิน > ที-ป็อปท็อปชาร์ต

อันดับผู้ชนะสูงสุด
| อันดับ | ศิลปิน | จำนวน (ครั้ง) |
| --- | --- | --- |
| 1 | สไปร์ท | 8 |
| 2 | มิว ศุภศิษฏ์ | 5 |
| 3 | พีฮอต | 3 |
| 4 | ทรีแมนดาวน์ | 2 |
| 4 | แจ๊ส สปุ๊กนิค ปาปิยอง กุ๊กกุ๊ก | 2 |
| 6 | อนาโตมีแรบบิท | 1 |
| 6 | เอฟ. ฮีโร่ | 1 |
| 6 | เทอร์โบ | 1 |
| 6 | ตั้งแบดวอยซ์ | 1 |
| 6 | โฟร์อีฟ | 1 |
| 6 | ไมยราพ | 1 |
ระบบที่ 1 ในวันที่ 8 – 22 กุมภาพันธ์ พ.ศ. 2564 และระบบที่ 2 ในวันที่ 27 กุมภาพันธ์ – 2 สิงหาคม พ.ศ. 2564
| อันดับ | ศิลปิน | เพลง | คะแนน | วันที่ประกาศ |
| --- | --- | --- | --- | --- |
| 1 | มิว ศุภศิษฏ์ | "GOOD DAY" | 18,792.12 | 22 กุมภาพันธ์ 2564 |
| 2 | มิว ศุภศิษฏ์ | "GOOD DAY" | 18,418.53 | 15 กุมภาพันธ์ 2564 |
| 3 | แจ๊ส สปุ๊กนิค ปาปิยอง กุ๊กกุ๊ก ร่วมกับ แอ๊ด คาราบาว | "JAZZADD" | 18,315.28 | 8 มีนาคม 2564 |
| 4 | มิว ศุภศิษฏ์ | "Summer Fireworks" | 17,180.60 | 28 มิถุนายน 2564 |
| 5 | อนาโตมีแรบบิท | "ธรรมดาแสนพิเศษ" | 17,082.79 | 1 มีนาคม 2564 |
| 6 | มิว ศุภศิษฏ์ | "Summer Fireworks" | 16,587.36 | 5 กรกฎาคม 2564 |
| 7 | สไปร์ท | "บังอร" | 15,631.78 | 19 กรกฎาคม 2564 |
| 8 | ตั้งแบดวอยซ์ ร่วมกับ บิวกิ้น พุฒิพงศ์ | "คิดไม่ออก" | 13,888.49 | 5 เมษายน 2564 |
| 9 | ทรีแมนดาวน์ | "เดาไม่เก่ง" | 13,887.91 | 8 มีนาคม 2564 |
| 10 | มิว ศุภศิษฏ์ | "THANOS" | 12,778.10 | 22 มีนาคม 2564 |
ระบบที่ 1 ในวันที่ 8 – 22 กุมภาพันธ์ พ.ศ. 2564 และระบบที่ 2 ในวันที่ 27 กุมภาพันธ์ – 2 สิงหาคม พ.ศ. 2564
| อันดับ | ศิลปิน | เพลง | คะแนน | วันที่ประกาศ |
| --- | --- | --- | --- | --- |
| 1 | ไบร์ท วชิรวิชญ์ | "Move ไปไหน (Unmovable)" | 11,300.75 | 5 กรกฎาคม 2564 |
| 2 | ธรรมชาติ ร่วมกับ อาร์ตี้มิลค์, เอวาเรสต์, เติร์ก ทีเค, ไฮพ์สมภพเค และ ทีสว่าง | "คุณผู้ชม" | 7,259.74 | 12 เมษายน 2564 |
| 3 | ไบร์ท วชิรวิชญ์ | "Move ไปไหน (Unmovable)" | 6,005.89 | 12 กรกฎาคม 2564 |
| 4 | อารีน่า | "Come Get It Now" | 4,172.06 | 5 เมษายน 2564 |
| 5 | ไบร์ท วชิรวิชญ์ | "Move ไปไหน (Unmovable)" | 3,897.29 | 19 กรกฎาคม 2564 |
| 6 | โฟร์อีฟ | "Oohlala!" | 3,742.07 | 15 กุมภาพันธ์ 2564 |
| 7 | เพิร์ธ ธนพนธ์ | "เจ็บวนไป" | 3,514.26 | 2 สิงหาคม 2564 |
| 8 | ไบร์ท วชิรวิชญ์ | "Move ไปไหน (Unmovable)" | 3,457.75 | 26 กรกฎาคม 2564 |
| 9 | มาร์ค เมธาธวัช | "ยังแคร์เธอ (Still Care)" | 3,043.55 | 12 เมษายน 2564 |
| 10 | พิมรี่พาย | "อย่านะคะ" | 3,002.22 | 1 มีนาคม 2564 |
อันดับผู้ชนะติดต่อกัน 4 สัปดาห์สูงสุด
| อันดับ | ศิลปิน | จำนวน (เพลง) |
| --- | --- | --- |
| 1 | สไปร์ท | 2 |
รายชื่อเพลงประจำสัปดาห์ที่ชนะติดต่อกัน 4 สัปดาห์
| ลำดับ | ศิลปิน | เพลง | วันที่ชนะ |
| --- | --- | --- | --- |
พ.ศ. 2564
| 1 | สไปร์ท ร่วมกับ กายจีจี | "ทน" | 10, 17, 24 และ 31 พฤษภาคม |
| 2 | สไปร์ท | "บังอร" | 12, 19, 26 กรกฎาคม และ 2 สิงหาคม |
เป๊ปซี่ ร้องเกะแป๊บ

ตั้งแต่วันที่ 6 กุมภาพันธ์ พ.ศ. 2568 หลังจากเปลี่ยนชื่อรายการกลับมาเป็น ที-ป็อปสเตจ อีกครั้ง รายการได้เพิ่มช่วงใหม่เข้ามาอีก 1 ช่วง คือ "เป๊ปซี่ ร้องเกะแป๊บ" โดยในทุกสัปดาห์ รายการจะเลือกศิลปินที่ทำการแสดงในสัปดาห์นั้น ๆ เข้าไปร้องเพลงที-ป็อปของศิลปินอื่น ๆ ในรูปแบบคาราโอเกะ ในตู้คาราโอเกะที่รายการจัดไว้ด้านข้างของเวที
| ลำดับที่ | วันที่ | ศิลปินที่เข้าตู้ | เพลงที่ร้อง | ศิลปินต้นฉบับ |
| --- | --- | --- | --- | --- |
| 1 | 6 กุมภาพันธ์ พ.ศ. 2568 | เซ้นต์ ศุภพงษ์/จูน ธีรตี | วัดป่ะหล่ะ? (TEST ME) | โฟร์อีฟ |
| 2 | 6 กุมภาพันธ์ พ.ศ. 2568 | ชูการ์ แอนด์ สไปซ์ | เกินต้าน (Too Cute) | พิกซี่ |
| 3 | 6 กุมภาพันธ์ พ.ศ. 2568 | โฟร์อีฟ | เค้ามาก่อน (Love fool) | แอทลาส |
| 4 | 13 กุมภาพันธ์ พ.ศ. 2568 | บีเอ็นเคโฟร์ตีเอต/ซีจีเอ็มโฟร์ตีเอต | แอบรักไม่ทำให้ใครตาย (NO WORRIES) | ไลแคน |
| 5 | 20 กุมภาพันธ์ พ.ศ. 2568 | แอทลาส | Hot 2 Hot | โฟร์อีฟ |
| 6 | 27 กุมภาพันธ์ พ.ศ. 2568 | พร็อกซี | อ๊อดแอด | เท่ง เถิดเทิง |
รางวัล

| ปี | รางวัล | สาขา | เสนอชื่อเข้าชิง | ผล |
| --- | --- | --- | --- | --- |
| 2565 | Thailand Zocial Awards 2022 | Best Entertainment on Social Media สาขารายการโทรทัศน์ | ที-ป็อปสเตจโชว์ | เสนอชื่อเข้าชิง |
| 2565 | รางวัลเกียรติยศมณีเมขลา ครั้งที่ 3 ประจำปี พ.ศ. 2565 | รายการโทรทัศน์ส่งเสริมเพลงไทยดีเด่น | ที-ป็อปสเตจโชว์ | ชนะ |
งานประกาศรางวัล

โทตี้มิวสิกอวอร์ดส์ (TOTY Music Awards) เป็นงานที่มอบรางวัลให้แก่ศิลปินและคนเบื้องหลังในสาขาต่าง ๆ ในวงการเพลงไทย ซึ่งจัดขึ้นในทุก ๆ ปี โดยได้แบ่งการมอบรางวัลเป็น 2 ประเภท ได้แก่
รางวัลประเภทยอดเยี่ยม ที่มาจากคัดเลือกจากคณะกรรมการในวงการเพลง
รางวัลประเภทยอดนิยม จากการโหวตและการเพิ่มยอดสตรีม ของผู้ชมและผู้ฟัง
และยังมี รางวัลความสำเร็จสูงสุด เป็นรางวัลพิเศษ ที่มอบให้กับศิลปินที่ประสบความสำเร็จในวงการเพลง
คอนเสิร์ต

ที-ป็อป คอนเสิร์ต เฟสติวัล เป็นมหกรรมคอนเสิร์ตศิลปินทีป๊อปครั้งแรกในประเทศไทย กำหนดจัดขึ้นในวันที่ 29 และ 30 ตุลาคม พ.ศ. 2565 ณ เอ็กซิบิชัน ฮอลล์ 1-4 ศูนย์การประชุมแห่งชาติสิริกิติ์